Diari Oficial de la Generalitat Valenciana


Sumari del DOGV 5929, del 09-01-2009 (2008/14362)

Mesures provisionals derivades de l'admissió a tràmit de la demanda de divorci 343/2008. Notificació de la interlocutòria a Constantin Cristinel Bilici.
--------------------------------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14391


Data del document
:   26-11-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Mesures provisionals derivades de l'admissió a tràmit de la demanda de divorci 343/2008. Notificació de la interlocutòria a Constantin Cristinel Bilici. [2008/14447]  
Demandant: Carmen Adela Bilici.  
Procurador: Pablo Medina Aina.  
Demandat: Constantín Cristinel Bilici.  
María Jesús Reig Purón, secretària del Jutjat de Primera Instància número 7 de Castelló de la Plana.  
En el judici esmentat s'ha dictat la resolució que, literalment, és com es diu:  
«Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, acorda:  
Adoptar les següents mesures provisionals respecte del matrimoni de Constantín Cristinel Bilici i Carmen Adela Bilici:  
1. Els cònjuges podran viure separats, cessant la presumpció de convivència conjugal.  
2. Queden revocats els consentiments i poders que qualsevol dels cònjuges haja atorgat a l'altre.  
3. Llevat d'un pacte en sentit contrari, cessa la possibilitat de vincular béns privatius de l'altre cònjuge en l'exercici de la potestat domèstica.  
4. S'atribueix a l'esposa la guarda i custòdia del fill menor, Sebastián Constantín i la pàtria potestat és compartida per ambdós progenitors.  
5. S'estableix, sense perjudici del que puguen acordar lliurement les parts en cada moment, el següent règim de visites entre el pare i el fill menor:  
- Caps de setmana alterns, des de les 11.00 hores del dissabte fins a les 20.00 hores del diumenge.  
- La meitat de les vacances escolars de Nadal, Setmana Santa, Magdalena i estiu; correspon, en cas de desacord, al pare la primera meitat els anys parells i la segona meitat els anys imparells.  
6. S'atribueix a l'esposa i al fill menor l'ús i gaudi del domicili conjugal siti a Castelló de la Plana, avinguda de Vicente Sos Baynat, número 17, 2n, 2a; el marit haurà d'eixir del domicili esmentat en el termini màxim de cinc dies des de la notificació d'esta interlocutòria.  
7. El pare ha de pagar, en concepte de pensió d'aliments per al fill, la suma de 300 euros mensuals, que ingressarà dins dels cinc primers dies de cada mes en el compte bancari que designe l'esposa, i que s'actualitzarà anualment d'acord amb les variacions de l'IPC. Les despeses extraordinàries necessàries que genere el fill seran pagades per ambdós progenitors a parts iguals.  
8. Ambdós cònjuges han de pagar a mitges els préstecs comuns de què son titulars, fins a la liquidació de la societat de guanys.  
Estes mesures quedaran sense cap efecte, en qualsevol cas, quan siguen substituïdes per la de la sentència definitiva, o quan es pose fi al procediment de qualsevol altra forma, excepte la revocació de poders, que és definitiva.  
Notifiqueu esta resolució a les parts, fent-los saber que no s'hi pot interposar cap recurs.  
Esta és la meua interlocutòria, que ordene i firme».  
Atés que es desconeix el domicili o residència actuals de la part demandada, mitjançant la provisió de 26 de novembre de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a terme la diligència de notificació a Constantín Cristinel Bilici.  
Castelló de la Plana, 26 de novembre de 2008.- La secretària judicial: María Jesús Reig Purón.